# 2. As mulleres na Historia da Arte

# Invisibles

Ao longo da historia numerosísimas mulleres crearon obras incribles pero non sempre obtiveron o recoñecemento que merecían. Moitas delas realizaron creacións marabillosas que foron finalmente atribuídas a homes, ben porque elas mesmas asinaban co nome dun familiar para poder seguir creando ou ben porque homes do seu entorno atribuíanse as obras a si mesmos.

Hoxe en día cada vez máis xente traballa para visibilizar a obra destas mulleres e que sexan recordadas e valoradas como se merecen.

## Lectura facilitada

Moitas mulleres fixeron obras importantes no pasado.

Non se lles recoñecía como autoras.

Os homes quedaban coas obras ou elas poñían o nome doutra persoa.

Agora máis xente valora o seu traballo.

# Construíndo a Historia

Recordas o mural que fixemos na fase 1?

Agora imos a coller todos eses nomes e a ordenalos por épocas históricas, de máis antigo a máis recente.

Hai mulleres artistas en todas as épocas?

Por que credes que pasa isto?

## Lectura facilitada

Recordamos o mural da fase 1.

Imos tomar os nomes das persoas artistas.

Organizamos os nomes segundo as épocas históricas.

Colocamos os máis antigos primeiro e os máis recentes despois.

Miramos se hai mulleres artistas en todas as épocas.

Pensamos por que pode pasar isto.

Páxina 6 de 17

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)