# 1. Arte e artistas

## Glosario

## Arte

Definición:

  Forma de expresión pola que se crean obras de valor estético para o que se requiren certos coñecementos.

Exemplo:

  O seu último cadro é unha obra de arte e está exposto no museo municipal.

## Cenital

Definición:

  Plano que se enfoca dende arriba.

Exemplo:

  A foto sacouse dende un plano cenital que permitiu ver todo con boa perspectiva.

## Knolling

Definición:

  Colocación de diversos obxectos de xeito ordenado e dende un plano cenital co que se acada una imaxe harmónica.

Exemplo:

  O exemplo de knolling era sobre o último libro que lin.

# Arte

A arte é, segundo a definición da Real Academia da Lingua Galega, a actividade humana que ten como fin a creación de obras estéticas. A súa transcendencia é fundamental á hora de fomentar a identidade cultural, xa que cada cultura ten a súa arte única que a diferencia das outras e lle da unha personalidade propia. A arte promove tamén a creatividade e o pensamento crítico inspirando ás persoas a imaxinar e crear.

A través da arte se gárdanse e cóntanse historias e costumes que nos permiten entender o noso pasado e a nosa evolución como sociedade, dende as pinturas rupestres ata as máis modernas creacións dixitais.

Estas historias son contadas polas persoas artistas, de aí a importancia de darlle voz a todas elas.

Seremos nós capaces de contar unha historia a través da nosa arte?

Este será o noso reto.

CONTAR UNHA HISTORIA A TRAVÉS DUNHA COMPOSICIÓN VISUAL

Esta composición será un knolling, e a historia que contaremos servirá para dar luz ao invisible.

Colocación de diversos obxectos de xeito ordenado e dende un plano cenital co que se acada una imaxe harmónica.

Colocación de diversos obxectos de xeito ordenado e dende un plano cenital co que se acada una imaxe harmónica.

## Lectura facilitada

A arte é unha actividade das persoas.

O obxectivo da arte é crear obras estéticas.

A arte é importante para a identidade cultural.

Cada cultura ten unha arte única.

As diferentes culturas expresan a súa arte de xeitos distintos.

A arte fomenta a creatividade e o pensamento crítico.

Tamén garda e conta historias e costumes.

Estas historias axúdannos a entender o pasado dunha sociedade.

A arte evoluciona co tempo.

Pasou das pinturas rupestres ás creacións dixitais.

As persoas artistas contan historias a través das súas obras.

Seremos capaces de contar unha historia coa nosa propia arte?

O noso reto será contar unha historia cunha composición visual.

Faremos unha composición knolling para dar luz ao invisible.

## Apoio visual

Páxina 2 de 17

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)